1979

1979 (romartal MCMLXXIX) var eit normalår som byrja på ein måndag i den gregorianske kalenderen.

 Hendingar 

 Utlandet 
 1. januar: USA og Kina oppretta diplomatisk samband.
 5. januar: Iran fekk ei ny, sivil regjering som del av den iranske revolusjonen.
 7. januar: Vietnamesiske styrkar gjekk inn i Phnom Penh og overtok makta i Kambodsja etter Raude Khmer.
 11. februar: Pakistan innførte sjaria som gjeldande strafferett.
 Ayatolla Khomeini tok makta i Iran.
 17. februar: 170 000 kinesiske soldatar invaderte Vietnam som ein lærepenge for den vietnamesiske invasjonen av Kambodsja, og for overgrep mot den kinesiske minoriteten i Vietnam. Styrkane trekte seg ut igjen 5. mars.
 22. februar: Saint Lucia fekk sjølvstende frå Storbritannia.
 13. mars: EF-landa oppretta Det europeiske valutasystemet (EMS) og innførte ecu (European Currency Unit) som valutaeining.
 26. mars: Anwar el-Sadat, Menahem Begin og Jimmy Carter underteikna Camp David-avtalen i Washington D.C..
 28. mars: Eit kjernekraftverk på Three Mile Island ved Harrisburg i Pennsylvania i USA tok til å leka radioaktiv damp. Den 1. april blei 50 000 evakuerte då ein frykta nedsmelting.
 1. april: Iran blei islamsk republikk.
 4. april: Den avsette statsministeren i Pakistan, Zulfikar Ali Bhutto, blei avretta.
 11. april: Styrkar frå Tanzania hærtok hovudstaden i Uganda, Kampala, og tvinga Idi Amin i eksil.
 18. april: Major Saad Haddad erklærte Sør-Libanon som sjølvstendig stat.
 1. mai: Grønland fekk heimestyre.
 4. mai: Margaret Thatcher blei statsminister i Storbritannia.
 23. mai: Karl Carstens blei vald til president i Vest-Tyskland.
 4. juni: Jerry Rawlings leidde eit militærkupp i Ghana og blei innsett som president.
 7.–10. juni: EF-landa arrangerte det første direkte valet til EF-parlamentet i Strasbourg.
 16. juli: Saddam Hussein blei president i Irak
 19. juli: I Nicaragua rykte sandinistane inn i hovudstaden Managua og overtok makta i landet.
 1. august: Nigeria overførte eigedommane til British Petroleum i landet til nasjonalt eige.
 2. august: Ein syklon ramma Hongkong. 500 internerte vietnamesiske båtflyktningar døydde.
 1. oktober: Panama overtok suvereniteten over Panamakanalen.
 26. oktober: Mislukka kuppforsøk i Sør-Korea. President Park Chung Hee blei drepen av etterretningssjefen i landet før kuppmakarane blei slått ned.
 4. november: Den amerikanske ambassaden i Teheran i Iran blei storma av ei folkemengd og rundt 90 amerikanske statsborgarar tekne som gislar. 
 7. november: Ei grunnlovsendring i Sverige gjorde at prinsesse Victoria blei tronarving.
 1. desember: Den amerikanske ambassaden i Tripoli i Libya blei storma og brend av demonstrantar.
 27. desember: Sovjetunionen invaderte Afghanistan. Presidenten Hafizullah Amin blei drepen.

 Noreg 
 15. mars Lov om likestilling mellom kjønna trer i kraft.
 5. juli: Altasaka. Demonstrantar mot kraftutbygginga i Alta- og Kautokeino-vassdraga oppretta leir i Stilla, lenka seg saman og stoppa anleggsmaskinane.
 10. august: Krigsskolen tok opp sine første kvinnelege elevar.
 16. september: Kommune- og fylkestingsval. Arbeidarpartiet gjorde sitt dårlegaste kommuneval sidan krigen, Høgre hadde størst framgang.
 17. september: Altasaka: I Stilla blei 80 demonstrantar fjerna og gjevne store bøter av politiet. Dei fleste demonstrantane var framleis på plass.

 Fødde 
mini|Fredsprisvinnaren Tawakkul Karman vart fødd 7. februar

 7. februar: Tawakkul Karman, jemenittisk fredsprisvinnar
 12. april: Thomas Dybdahl, norsk musikar
 23. april: Samppa Lajunen, finsk skirennar
 1. mai: Lars Berger, norsk idrettstrutøvar
 19. mai: Diego Forlán, uruguayansk fotballspelar
 Vegard Ylvisåker, norsk komikar
 12. juni: Robyn, svensk musikar
 25. juni: Haddy N'jie, norsk musikar og programleiar
 8. juli: Noora Noor, norsk musikar
 5. september: John Carew, norsk fotballspelar
 8. september: P!nk, USA-amerikansk artist
 17. oktober: Kimi Räikkönen, finsk bilsportutøvar
 10. november: Ragnvald Soma, norsk fotballspelar

 Døde 
mini|upright|Johan Borgen døydde 77 år gammal den 15. oktober

 5. januar: Charles Mingus, USA-amerikansk jazzmusikar
 2. februar: Sid Vicious, britisk rockemusikar
 4. april: Zulfikar Ali Bhutto, pakistansk president 
 27. april: Gutorm Gjessing, norsk samfunnsforskar
 7. mai: Erik Brofoss, norsk økonom og politikar
 11. juni: John Wayne, USA-amerikansk skodespelar
 22. juli: Stein Rokkan, norsk samfunnsforskar 
 15. oktober: Johan Borgen, norsk forfattar
 26. oktober: Park Chung Hee, sørkoreansk president
 10. november: Alf Rolfsen, norsk målar 
 24. desember: Rudi Dutschke, tysk studentleiar
 27. desember: Hafizullah Amin, afghansk president